Bannera macìduni

La bannera macìduni (Знаме на Република Македонија n lingua macìduni), è na bannera russa cu nu suli giarnu stilizzatu ô centru d'unni si sviluppanu giumetricamenti ottu raggi giarni agghiri l'esternu, sinza tuccari lu suli. È la bannera ufficiali dâ Macidonia di lu 5 di uttuviru 1995.

 Urìggini e significatu 
Dô 1991 ô 1995 la bannera arripigghiava l'accussidditta Stidda argiadi (o videmma Suli di Vèrgina), cu mitìsimi culura di chidda d'òi. Secunnu arcuni storici lu sìmmulu veni nenti menu ca di la famigghia argiadi, la stissa di Alissandru Magnu, e ca ergu è di cunzidirarisi prittamenti macìduni (vista l'ùriggini dû Regnu di Macidonia). Lu fattu è ca la Macidonia accussì comu la cunzidiramu òi è diffirenti sparti a comu vinìa cunzidirata ntô VIII sèculu a.C., vistu ca lu terminu "grecu-macìduni" di tannu era unìvucu e cumprinnìa li tirrituri òi culturalmenti i etnicamenti siparati di Grecia e Macidonia. Doppu la cuncizzioni di "nazziuni" nasciuta ntô XIX sèculu e la scupirta dû sìmmulu ntô 1977 ntâ lucalitati di Vèrgina (attuarmenti tirritoriu grecu), nascìru disputi assai addumati ntra li dui gruppi etnici supra la "nazziunalitati" o patirnitati dû sìmmulu, suprattuttu doppu ca pi la nnipinnenza dâ Macidonia fu pittata la Stidda ntâ bannera nazziunali. Dô 1995 pirò la cuntisa ntra li dui Stati fu sidata doppu nu ntirventu di l'UNU: p'arrisurviri stu tracchiggiu la Macidonia fu custrinciuta a "trasfurmari" la Stidda argiadi nni nu novu "suli nascenti" macìduni, accussì comu veni addiscrivutu ntî l'ìnnu macìduni. Nunustanti chissu anc'òi assai gruppi nazziunalisti macìduni utilizzanu la bannera câ stidda argiadi, suprattuttu n cumunitati ca s'attrovanu a l'èstiru.

 Lijami nterni 
 Macidonia
 Bannera

Catigurìa:Banneri